वर्ष 2016 में अधिकारियों और बाबुओं का फेवरेट रहा शुक्रवार और सोमवार, जिसकी आड़ में ली गईं छुिट्टयां
राज्य सचिवालय और इसके संलग्न कार्यालयों में पदस्थापित अधिकारियों और बाबुओं ने बिना छुट्टी स्वीकृत कराए ही अवकाश का उपभोग किया है। इतना ही नहीं, अधिकांश छुट्टियां शनिवार और रविवारीय अवकाश के साथ जोड़कर शुक्रवार अथवा सोमवार को ली गई हैं। ऐसे एक नहीं, बल्कि दर्जनों बार किया गया। सचिवालय और संलग्न कार्यालयों में शनिवार और रविवार को अवकाश होता है। महिलाओं को मिलने वाली स्पेशल लीव के साथ भी ऐसा ही किया गया है। अधिकांश लीव शनिवार और रविवार के साथ जोड़कर ली गई है। कार्मिक सचिव निधि खरे के कड़े रूख के बाद अब कई विभागों ने अधिकारियों अौर बाबुओं की ओर से ली गई लीव का ब्यौरा तैयार करना प्रारंभ किया है। लीव लिए जाने में अधिकारियों की मनमानी सामने रही है। बताते चलें कि कार्मिक सचिव ने 30 दिसंबर को ही सभी विभागीय सचिवों को पत्र लिखकर अधिकारियों और कर्मचारियों की ओर से लिए गए अवकाश का ब्यौरा मांगा था। हालांकि अब तक कई विभागों ने कार्मिक को यह ब्यौरा उपलब्ध नहीं कराया है।
कार्मिक सचिव की ओर से विभिन्न सचिवों को दिया गया पत्र।
जनवरी से दिसंबर 2016 तक बिना स्वीकृति के अवकाश पर जाने वाले अधिकारियों की सूची हो रही तैयार
कार्मिक विभाग ने ऐसे कर्मचारियों की सूची कार्मिक विभाग को भी उपलब्ध कराने कोहा था। साथ ही वैसे पदाधिकारियों एवं कर्मियों की भी सूची उपलब्ध कराए, जिन्होंने कितनी बार शनिवार एवं रविवार के अवकाश के साथ जोड़कर शुक्रवार एवं सोमवार को अवकाश का उपभोग किया है। निधि खरे ने कहा है कि प्रायः यह देखा जा रहा है कि विभिन्न विभागों में कार्यरत पदाधिकारियों एवं कर्मी बिना छुट्टी स्वीकृत कराए अवकाश पर चले जाते हैं जिससे सरकारी कार्यों पर प्रतिकूल प्रभाव पड़ता है एवं यह आदर्श आचार संहिता के विरुद्ध है। कार्मिक सचिव ने कहा कि भविष्य में अनधिकृत रुप से कर्तव्य से अनुपस्थित पदाधिकारियों तथा कर्मियों पर कठोर कार्रवाई करें, ताकि भविष्य में इस प्रकार के आचरण की पुनरावृत्ति ना हो।
INTRESTING
वर्ष 2016 में शुक्रवार और सोमवार का दिन कई अधिकारियों और बाबुओं का फेवरेट था। इन्हें जब भी तीन-चार की छुट्टी की जरूरत पड़ी, तब इन्होंने शुक्रवार और सोमवार से ही लीव सटा दी। महिलाकर्मी भी इसमें पीछे नहीं रहीं। इन्होंने हर माह मिलने वाली स्पेशल लीव गुरुवार और शुक्रवार को ही ली, ताकि शनिवार और रविवार को सरकारी अवकाश भी साथ में मिल जाए।
hin_Deva hin_Deva hin_Deva hin_Deva hin_Deva eng_Latn hin_Deva